CELEX: 31993D0098
Language: hr
Date: 1993-02-01 00:00:00
Title: 93/98/EEZ: Odluka Vijeća od 1. veljače 1993. o sklapanju, u ime Zajednice, Konvencije o nadzoru prekograničnog prometa opasnog otpada i njegovu odlaganju (Baselska konvencija)

11/Sv. 017
            
            
               HR
            
            
               Službeni list Europske unije
            
            
               13
            
         31993D0098
   
               L 039/1
            
            
               SLUŽBENI LIST EUROPSKE UNIJE
            
            
               01.02.1993.
            
         
      ODLUKA VIJEĆA
   
   od 1. veljače 1993.
   o sklapanju, u ime Zajednice, Konvencije o nadzoru prekograničnog prometa opasnog otpada i njegovu odlaganju (Baselska konvencija)
   (93/98/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 130.s,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),
   budući da je na temelju Odluke Vijeća od 28. listopada 1988. Komisija sudjelovala, u ime Zajednice, u savjetovanju s predstavnicima država članica, u pregovorima i sastancima ad hoc radne skupine pod pokroviteljstvom Programa UN-a za zaštitu okoliša (UNEP) s ciljem pripreme Globalne konvencije o nadzoru prekograničnog prometa opasnog otpada;
   budući da je, kao rezultat tih pregovora, 22. ožujka 1989. usvojena Baselska konvencija o nadzoru prekograničnog prometa opasnog otpada i njegovu odlaganju, a zatim potpisana od strane Zajednice na temelju mandata danog odlukom Vijeća od 21. ožujka 1989.;
   budući da je cilj Konvencije pomoći u zaštiti okoliša u području otpada strožim nadzorom prekograničnog prometa opasnog otpada i drugih vrsta otpada i njegovim ekološkim gospodarenjem; budući da se, u tom pogledu, njome utvrđuju postupci za kontrole uvoza, izvoza i tranzita;
   budući da je Vijeće usvajanjem Uredbe (EEZ) br. 259/93 od 1. veljače 1993. o nadzoru i kontroli pošiljaka otpada koje se otpremaju unutar Europske zajednice, ulaze u nju, ili iz nje izlaze (3), utvrdilo pravila za ograničavanje i nadzor tog kretanja; budući da su ta pravila namijenjena, inter alia, za usklađivanje postojećeg sustava Zajednice za nadzor i kontrolu kretanja otpada sa zahtjevima Baselske konvencije i Četvrte ACP-EEZ Konvencije;
   budući da je na temelju njezinih članaka 22. i 23. Baselska konvencija otvorena za ratifikaciju, prihvaćanje ili odobravanje, te pristupanje od strane država članica i za službenu potvrdu ili odobrenje od strane organizacija političke i/ili gospodarske integracije,
   ODLUČILO JE:
   Članak 1.
   Ovime se u ime Europske ekonomske zajednice odobrava Konvencija o nadzoru prekograničnog prometa opasnog otpada i njegovu odlaganju, usvojena u Baselu 22. ožujka 1989.
   Tekst Konvencije priložen je ovoj Odluci.
   Članak 2.
   1.   Predsjednik Vijeća će, u ime Zajednice, položiti ispravu o odobrenju kod glavnog tajnika Ujedinjenih naroda, kako je predviđeno člankom 22. Konvencije (4).
   2.   Predsjednik će istodobno položiti izjavu o nadležnosti priloženu ovoj Odluci u skladu s člankom 22. stavkom 3. ove Konvencije.
   Članak 3.
   Ova se Odluka objavljuje u Službenom listu Europskih zajednica.
   
      Sastavljeno u Bruxellesu 1. veljače 1993.
      
         
            Za Vijeće
         
         
            Predsjednik
         
         N. HELVEG PETERSEN
         
      
   
   
      (1)  SL C 72, 18.3.1991., str. 67.
   
      (2)  SL C 31, 6.2.1991., str. 27.
   
      (3)  SL L 30, 6.2.1993., str. 1.
   
      (4)  Datum stupanja Konvencije na snagu za Zajednicu u Službenom listu Europskih zajednica objavljuje Glavno tajništvo Vijeća.
   PRILOG
   Izjava Europske ekonomske zajednice, u skladu s člankom 22. stavkom 3. Baselske konvencije o nadzoru prekograničnog prometa opasnog otpada i njegovu odlaganju, o opsegu nadležnosti
   U skladu s Ugovorom o EEZ i u svjetlu postojećeg zakonodavstva Zajednice u području obuhvaćenom Baselskom konvencijom, posebno Uredbe Vijeća (EEZ) br. 259/93 i Direktive Vijeća 84/631/EEZ o nadzoru i kontroli, unutar Europske zajednice, prekograničnih pošiljaka opasnog otpada (kako je izmijenjeno), Zajednica ima nadležnost na međunarodnoj razini u ovom području. Države članice Europske ekonomske zajednice također imaju nadležnost na međunarodnoj razini, uključujući i određena pitanja koja su obuhvaćena Baselskom konvencijom.